text: Клас "Музика" към читалище "Умение" с Коледен концерт — Радио и ТВ 999 новини от България и света, слушайте ни и онлайн по РАДИО 999
  Добавено на: 16.12.2019 10:40
  С Коледно тържество в "По ноти" музикалният клас към НЧ "Умение-2003" - Ямбол се представи официално пред жителите на града на 15 декември, в неделя.
  В новосформирания клас "Музика" деца на различни възрасти учат пиано, поп, рок и джаз-пеене, както и солфеж, уточни ръководителката Донка Мавродиева.
  Част от децата, които излязоха за първи път пред публика, се обучават от по-малко от месец, но пък с изпълненията си доказаха, че имат не само желание, но и талант. А Деница Стефанова поднесе невероятна изненада на зрителите не само с изпълненията си на песни и на пиано, но и с акробатично съчетание, посветено на Коледа.